A4-0132/97

Ehdotus neuvoston asetukseksi maatalouden rakenteiden tehokkuuden parantamisesta (KOM(96)0058 - C4-0234/96 - 96/0044(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 1 kappale

>Alkuperäinen teksti>

maatalouden rakenteiden tehokkuuden parantamisesta 15 päivänä heinäkuuta 1991 annettua neuvoston asetusta (ETY) N:o 2328/91 on muutettu merkittävästi useaan kertaan; yksinkertaisuuden ja yhteneväisyyden vuoksi on tarpeen liittää kaksi erilaista oikeudellista välinettä yhdeksi oikeudelliseksi välineeksi, ilman merkittäviä muutoksia, ja siten sisällyttää näitä koskeva 28 päivänä huhtikuuta 1975 annettu neuvoston direktiivi 75/268/ETY vuoristoalueiden ja eräiden epäsuotuisien alueiden maataloudesta,

>EP:n äänestyksessä hyväksytty teksti>

maatalouden rakenteiden tehokkuuden parantamisesta 15 päivänä heinäkuuta 1991 annettua neuvoston asetusta (ETY) N:o 2328/91 on muutettu merkittävästi useaan kertaan; kyseiseen asetukseen tehtyjen uusien muutosten sekä selkeyden ja järkiperäisyyden vuoksi on kyseistä asetusta syytä muuttaa; yksinkertaisuuden ja yhteneväisyyden vuoksi on tarpeen sisällyttää kyseiseen tekstiin 28 päivänä huhtikuuta 1975 annettu neuvoston direktiivi 75/268/ETY vuoristoalueiden ja eräiden epäsuotuisien alueiden maataloudesta,

(Tarkistus 2)

Johdanto-osan 17 kappale

>Alkuperäinen teksti>

maatilarakenteen mukauttamisessa tuottavuutta lisäämällä, mikä näkyy tuotannon kasvamisena, on ylitsepääsemättömiä ongelmia useiden maataloustuotteiden markkinatilanteen vuoksi; investointitukea ei ole tarkoitettu ainoastaan tuotantokyvyn lisäämiseen, vaan myös tuotanto- olosuhteiden laadulliseen parantamiseen; on ilmeisesti tarpeellista keskittää tämä tuki investointeihin, jotka mahdollistavat tuotantokustannusten alentamisen ja työ- ja elinolosuhteiden parantamisen tai joiden tarkoituksena on uudenlaiseen tuotantoon siirtyminen; tällaista tukea voidaan myöntää myös investointeihin, joiden tarkoituksena on tulolähteiden monipuolistaminen, erityisesti matkailun, kotiteollisuuden tai tilalla tapahtuvan tilan tuotteiden valmistamisen ja myynnin avulla, sekä investointeihin, joiden tarkoituksena on karjankasvatuksen hygienian ja eläinten hyvinvoinnin parantaminen sekä ympäristönsuojelu ja sen tilan parantaminen,

>EP:n äänestyksessä hyväksytty teksti>

maatilarakenteen mukauttamisessa tuottavuutta lisäämällä, mikä näkyy tuotannon kasvamisena, on ylitsepääsemättömiä ongelmia useiden maataloustuotteiden markkinatilanteen vuoksi; investointitukea ei ole tarkoitettu ainoastaan tuotantokyvyn lisäämiseen, vaan myös tuotanto- olosuhteiden laadulliseen parantamiseen; on ilmeisesti tarpeellista keskittää tämä tuki investointeihin, jotka mahdollistavat tuotantokustannusten alentamisen ja työ- ja elinolosuhteiden parantamisen tai joiden tarkoituksena on uudenlaiseen tuotantoon siirtyminen; tällaista tukea voidaan myöntää myös investointeihin, joiden tarkoituksena on tulolähteiden monipuolistaminen, erityisesti matkailun, kotiteollisuuden tai tilalla tapahtuvan tilan tuotteiden valmistamisen ja niiden suoramyynnin avulla, sekä investointeihin, joiden tarkoituksena on karjankasvatuksen hygienian ja eläinten hyvinvoinnin parantaminen sekä ympäristönsuojelu ja sen tilan parantaminen,

(Tarkistus 3)

6 artiklan 1 kohdan toinen, kolmas ja neljäs luetelmakohta

>Alkuperäinen teksti>

- tilan toimintojen monipuolistaminen erityisesti harjoittamalla matkailua, kotiteollisuutta tai maatilan tuotteiden valmistusta ja myyntiä maatilalla,

>EP:n äänestyksessä hyväksytty teksti>

- tilan toimintojen monipuolistaminen erityisesti harjoittamalla matkailua, kotiteollisuutta tai maatilan tuotteiden valmistusta maatilalla ja niiden suoramyyntiä,

>Alkuperäinen teksti>

- tilan mukauttaminen tuotantokustannusten alentamiseksi ja energiankulutuksen vähentämiseksi,

>EP:n äänestyksessä hyväksytty teksti>

- tilan mukauttaminen tuotantokustannusten alentamiseksi ja energian- ja vedenkulutuksen vähentämiseksi,

>Alkuperäinen teksti>

- elin- ja työolosuhteiden parantaminen,

>EP:n äänestyksessä hyväksytty teksti>

- tilan toimintaan suoranaisesti liittyvien elin- ja työolosuhteiden parantaminen,

(Tarkistukset 4 ja 15)

6 artiklan 4 kohdan ensimmäinen alakohta

>Alkuperäinen teksti>

4. Investointeihin, joiden seurauksena sikapaikkojen lukumäärä kasvaa, ei myönnetä tukea.

>EP:n äänestyksessä hyväksytty teksti>

4. Investointeihin, joiden seurauksena sikapaikkojen lukumäärä kasvaa, ei myönnetä tukea silloin, kun kyseessä ovat tehotilat, jotka tuottavat liikaa, jolloin rajoitus on oikeutettu. Poikkeuksena ovat investointituet yrityksille, jotka sijaitsevat alueilla, joilla sikapaikkojen kokonaismäärän voidaan osoittaa pienentyneen, siinä määrin kuin investointituet eivät ylitä tämän alueen alkuperäisten sikapaikkojen lukumäärää.

(Tarkistus 5)

6 artiklan 5 kohdan ensimmäinen alakohta

>Alkuperäinen teksti>

5. Naudanlihantuotantoon myönnettävä investointituki, lukuun ottamatta ympäristönsuojeluun sekä karjankasvatuksen hygieniaan ja eläinten hyvinvointiin ilman tuotantokapasiteetin kasvuun liittyvää tukea, rajoitetaan kotieläinyrityksiin, joissa lihakarjan eläintiheys on suunnitelman viimeisenä vuonna enintään 3, 2,5 ja 2 kotieläinyksikköä nautakarjatuotannon rehualaa kohden niiden suunnitelmien osalta, jotka päättyvät vastaavasti vuosina 1994, 1995 ja 1996 tai myöhemmin. Näitä 2,5 ja 2 kotieläinyksikön enimmäismääriä sovelletaan ainoastaan 1 päivästä tammikuuta 1994 alkaen jätettyihin hakemuksiin.

>EP:n äänestyksessä hyväksytty teksti>

5. Naudanlihantuotantoon myönnettävä investointituki, lukuun ottamatta ympäristönsuojeluun sekä karjankasvatuksen hygieniaan ja eläinten hyvinvointiin ilman tuotantokapasiteetin kasvuun liittyvää tukea, rajoitetaan kotieläinyrityksiin, joissa lihakarjan eläintiheys on suunnitelman viimeisenä vuonna enintään 3, 2,5 ja 2 kotieläinyksikköä nautakarjatuotannon rehualaa kohden. Näitä 2,5 ja 2 kotieläinyksikön enimmäismääriä sovelletaan ainoastaan 1 päivästä tammikuuta 1994 alkaen jätettyihin hakemuksiin.

(Tarkistus 6)

6 artiklan 6 kohta

>Alkuperäinen teksti>

6. Investointitukea ei myönnetä muna- ja siipikarja-alalla, lukuun ottamatta ympäristönsuojeluun sekä karjankasvatuksen hygieniaan ja eläinten hyvinvointiin ilman, että se lisää tuotantokapasiteettia.

>EP:n äänestyksessä hyväksytty teksti>

6. Investointitukea ei myönnetä asetuksen (ETY) N:o 2777/75(1) soveltamisalaan kuuluvalla muna- ja siipikarja-alalla, lukuun ottamatta ympäristönsuojeluun sekä karjankasvatuksen hygieniaan ja eläinten hyvinvointiin ilman, että se lisää tuotantokapasiteettia.

(1) EYVL L 282, 1.11.1975, s. 77

(Tarkistus 7)

12 artiklan 2 kohdan viides, kuudes ja seitsemäs luetelmakohta

>Alkuperäinen teksti>

- ympäristönsuojeluun ja ympäristön tilan parantamiseen, jos kyseiset investoinnit eivät lisää tuotantokapasiteettia,

>EP:n äänestyksessä hyväksytty teksti>

- ympäristönsuojeluun ja ympäristön tilan parantamiseen, jos kyseiset investoinnit eivät lisää tuotantokapasiteettia sellaisten tuotteiden osalta, joista on ylituotantoa,

>Alkuperäinen teksti>

- karjankasvatuksen hygienian edellytysten parantamiseen ja eläinten hyvinvointiin liittyvien yhteisön vaatimusten tai kansallisten vaatimusten noudattamiseen, jos ne ovat yhteisön vaatimuksia tiukempia, siltä osin kuin kyseiset investoinnit eivät lisää tuotantokapasiteettia,

>EP:n äänestyksessä hyväksytty teksti>

- karjankasvatuksen hygienian edellytysten parantamiseen ja eläinten hyvinvointiin liittyvien yhteisön vaatimusten tai kansallisten vaatimusten noudattamiseen, jos ne ovat yhteisön vaatimuksia tiukempia, siltä osin kuin kyseiset investoinnit eivät lisää tuotantokapasiteettia sellaisten tuotteiden osalta, joista on ylituotantoa,

>Alkuperäinen teksti>

- sellaisiin toimenpiteisiin maatiloilla, jotka eivät koske viljelyä tai karjankasvatusta.

>EP:n äänestyksessä hyväksytty teksti>

- sellaisiin toimenpiteisiin maatiloilla, joilla pyritään monipuolistamaan tilojen toimintaa.

(Tarkistus 8)

12 artiklan 3 kohdan toisen alakohdan neljäs a luetelmakohta (uusi)

>EP:n äänestyksessä hyväksytty teksti>

- luonnonkatastrofeissa tuhoutuneiden tai vahingoittuneiden rakenteiden korjaamiseen.

(Tarkistus 9)

12 artiklan 4 a alakohdan luetelmakohdat

>Alkuperäinen teksti>

- energian säästämiseen,

- maanparannukseen,

>EP:n äänestyksessä hyväksytty teksti>

- energian ja veden säästämiseen,

- maanparannukseen,

>Alkuperäinen teksti>

- ympäristönsuojeluun ja ympäristön tilan parantamiseen, jos kyseiset investoinnit eivät lisää tuotantokapasiteettia,

>EP:n äänestyksessä hyväksytty teksti>

- ympäristönsuojeluun ja ympäristön tilan parantamiseen, jos kyseiset investoinnit eivät lisää tuotantokapasiteettia sellaisten tuotteiden osalta, joista on ylituotantoa,

>Alkuperäinen teksti>

- karjankasvatuksen hygienian edellytysten parantamiseen ja eläinten hyvinvointiin liittyvien yhteisön vaatimusten tai kansallisten vaatimusten noudattamiseen, jos ne ovat yhteisön vaatimuksia tiukempia, siltä osin kuin kyseiset investoinnit eivät lisää tuotantokykyä.

>EP:n äänestyksessä hyväksytty teksti>

- karjankasvatuksen hygienian edellytysten parantamiseen ja eläinten hyvinvointiin liittyvien yhteisön vaatimusten tai kansallisten vaatimusten noudattamiseen, jos ne ovat yhteisön vaatimuksia tiukempia, siltä osin kuin kyseiset investoinnit eivät lisää tuotantokykyä sellaisten tuotteiden osalta, joista on ylituotantoa.

(Erillinen äänestys)

18 artiklan 1 kohta

>Alkuperäinen teksti>

1. Jäsenvaltiot voivat myöntää luonnonhaittakorvausta viljelijöille, joiden käytettävissä oleva peltoala (UAA) on vähintään kolme hehtaaria ja jotka sitoutuvat harjoittamaan 17 artiklan tavoitteiden mukaista maataloustoimintaa vähintään viiden vuoden ajan luonnonhaittakorvauksen ensimmäisestä maksuerästä alkaen. Jos viljelijä luopuu maataloustoiminnasta ja kyseisen maa-alueen hyödyntämistä jatketaan, hänet voidaan vapauttaa tästä sitoumuksesta; hänet vapautetaan tästä sitoumuksesta, kun kyse on ylivoimaisesta esteestä ja erityisesti pakkolunastuksesta tai yleisen edun vuoksi tapahtuvasta lunastuksesta; eläkettä tai varhaiseläkettä saavat viljelijät vapautetaan myös tästä sitoumuksesta.

Italian Mezzogiornon alueen, saaret mukaan lukien, Ranskan merentakaisen departementtien alueiden sekä Kreikan, Portugalin ja Espanjan alueiden osalta käytettävissä olevan peltoalan vähimmäisala on kuitenkin kaksi hehtaaria tilaa kohti.

>EP:n äänestyksessä hyväksytty teksti>

1. Jäsenvaltiot voivat myöntää luonnonhaittakorvausta viljelijöille, jotka sitoutuvat harjoittamaan 17 artiklan tavoitteiden mukaista maataloustoimintaa vähintään viiden vuoden ajan luonnonhaittakorvauksen ensimmäisestä maksuerästä alkaen. Jos viljelijä luopuu maataloustoiminnasta ja kyseisen maa-alueen hyödyntämistä jatketaan, hänet voidaan vapauttaa tästä sitoumuksesta; hänet vapautetaan tästä sitoumuksesta, kun kyse on ylivoimaisesta esteestä ja erityisesti pakkolunastuksesta tai yleisen edun vuoksi tapahtuvasta lunastuksesta; eläkettä tai varhaiseläkettä saavat viljelijät vapautetaan myös tästä sitoumuksesta.

(Tarkistus 10)

31 artiklan 1 kohdan kolmannen alakohdan neljäs luetelmakohta

>Alkuperäinen teksti>

- neuvoston asetukseen (ETY) N:o 1035/72(1),

(1) EYVL L 118, 20.5.1972, s. 1

>EP:n äänestyksessä hyväksytty teksti>

- neuvoston asetukseen (EY) N:o 2200/96(1),

(1) EYVL L 297, 21.11.1996, s. 1

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi maatalouden rakenteiden tehokkuuden parantamisesta (KOM(96)0058 - C4-0234/96 - 96/0044(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(96)0058 - 96/0044(CNS) ((EYVL C 115, 19.4.1996, s. 34)),

- neuvoston kuultua sitä EY:n perustamissopimuksen 43 artiklan mukaisesti (C4- 0234/96),

- ottaa huomioon työjärjestyksensä 58 artiklan,

- ottaa huomioon maataloutta sekä maaseudun kehittämistä käsittelevän valiokunnan mietinnön (A4-0132/97);

1. Hyväksyy komission ehdotuksen parlamentin tekemin tarkistuksin;

2. Pyytää neuvostoa ilmoittamaan, jos se aikoo poiketa parlamentin hyväksymästä sanamuodosta;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.